CELEX: 52018PC0664
Language: da
Date: 2018-10-02
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i ekspertgruppen vedrørende den europæiske overenskomst om arbejde, der udføres af det kørende personale i international vejtransport, under De Forenede Nationers Økonomiske Kommission for Europa

EUROPA-KOMMISSIONEN
            Bruxelles, den 2.10.2018
            COM(2018) 664 final
            2018/0339(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i ekspertgruppen vedrørende den europæiske overenskomst om arbejde, der udføres af det kørende personale i international vejtransport, under De Forenede Nationers Økonomiske Kommission for Europa
            
               
         
         
            
               BEGRUNDELSE
            
            
               1.Forslagets genstand
            
            
               Nærværende forslag vedrører afgørelsen om den holdning, der skal indtages på Unionens vegne i ekspertgruppen vedrørende AETR under De Forenede Nationers Økonomiske Kommission for Europa (UNECE) i forbindelse med den påtænkte ændring af den europæiske overenskomst om arbejde, der udføres af det kørende personale i international vejtransport (AETR) vedrørende forbindelsen til TACHOnet for ikke-medlemsstater, som er kontraherende part i AETR-overenskomsten.
            
            
               2.Baggrund for forslaget
            
            
               2.1.AETR
            
            
               Den europæiske overenskomst om arbejde, der udføres af det kørende personale i international vejtransport ("overenskomsten") har til formål at harmonisere de lovgivningsmæssige rammer for de kontraherende parter i overenskomsten med hensyn til køre- og hviletid for førere samt de tilsvarende tekniske krav til konstruktion og montering af takografer. Overenskomsten trådte i kraft den 5. januar 1976.
            
            
               Alle medlemsstater er part i overenskomsten
                  1
               .
            
            
               2.2.AETR-Ekspertgruppen
            
            
               AETR-Ekspertgruppen er en teknisk gruppe, der er blevet oprettet af Landtransportkomitéen i UNECE med det formål at udarbejde ændringsforslag til overenskomsten. Forslag til ændring af overenskomsten vedtages enstemmigt af gruppens eksperter og indsendes til SC.1 (UNECE's Arbejdsgruppe vedrørende Vejtransport) til vedtagelse med simpelt flertal blandt de tilstedeværende og stemmeafgivende kontraherende parter.
            
            
               2.3.Den påtænkte retsakt fra AETR-Ekspertgruppen
            
            
               Den 15. oktober 2018 skal AETR-Ekspertgruppen på sit 19. møde træffe beslutning om at fremsende et forslag til SC.1 om ændring af AETR vedrørende forbindelse til TACHOnet for ikke-medlemsstater, som er kontraherende part i AETR-overenskomsten ("den påtænkte retsakt").
            
            
               Formålet med den påtænkte retsakt er at definere de tekniske krav til tilslutning af ikke-medlemsstater, som er kontraherende part i AETR-overenskomsten, til TACHOnet ved hjælp af eDelivery-platformen, der er udviklet af Europa-Kommissionen.
            
            
               Den påtænkte retsakt bliver bindende for parterne i overensstemmelse med overenskomstens artikel 13, stk. 1, som fastsætter følgende: "Alle de nye bestemmelser i nærværende overenskomst, herunder dens bilag og tillæg 1B og 2 vedrørende indførelse af en digital kontrolanordning, bliver obligatoriske for lande, som er kontraherende part i denne overenskomst, senest fire år efter ikrafttrædelsen af de relevante ændringer, der følger af proceduren fastsat i artikel 21". 
            
            
               3.Den holdning, der skal indtages på Unionens vegne
            
            
               TACHOnet er det europæiske system til elektronisk udveksling af data mellem medlemsstater ved hjælp af takografkort. Det er et vigtigt værktøj til at sikre overholdelse af reglerne om køre- og hviletid inden for vejtransport, som er fastsat i forordning (EU) nr. 561/2006
                  2
               . Hovedformålet med TACHOnet er at kontrollere, at forskellige medlemsstater ikke udsteder to eller flere kort til samme fører.
            
            
               Medlemsstaterne er forpligtet til at tilslutte sig TACHOnet i overensstemmelse med artikel 31, stk. 2, i forordning (EU) nr. 165/2014
                  3
                og med de tekniske krav, der er fastsat i forordningen (EU) 2016/68
                  4
               . 
            
            
               Reglerne for køre- og hviletid er også gældende for ikke-medlemsstater, som er kontraherende part i AETR-overenskomsten (den europæiske overenskomst om arbejde, der udføres af det kørende personale i international vejtransport). For at sikre håndhævelsen af køre- og hviletidsreglerne i disse lande, er det derfor vigtigt, at landene også er tilsluttet TACHOnet. Det er dog ikke tilladt for ikke-medlemsstater, som er kontraherende part i AETR-overenskomsten, at tilslutte sig TACHOnet direkte. Direkte forbindelser oprettes via TESTA (transeuropæisk tjeneste for telematik mellem myndigheder), som kun kan tilgås af myndigheder og institutioner i EU, EU's medlemsstater, EØS-lande, Schweiz og lande, der tiltræder EU. Ikke-medlemsstater, der ikke tiltræder EU eller ikke er et EØS-land, skal tilsluttes TACHOnet via et land, der allerede er tilsluttet TESTA, dvs. en indirekte forbindelse. Sådanne indirekte forbindelser er baseret på bilaterale aftaler indgået mellem ikke-medlemsstater, som er kontraherende part i AETR-overenskomsten, og det land, der stiller forbindelsen til rådighed. 
            
            
               Andorra, Armenien, Aserbajdsjan, Bosnien-Herzegovina, Georgien, Liechtenstein, Moldova, Serbien og Ukraine er de 9 ikke-medlemsstater, som er kontraherende part i AETR-overenskomsten, og som i øjeblikket er indirekte tilsluttet TACHOnet via hubs stillet til rådighed af Frankrig, Kroatien, Polen, Rumænien og Schweiz. 
            
            
               Teknisk problem, der skal løses, og foreslået løsning
            
         
         
            
               Generaldirektoratet for Informationsteknologi (DIGIT) har for nylig vurderet, at indirekte forbindelser ikke overholder de minimumssikkerhedsstandarder, der kræves af Kommissionen. Det skyldes, at den del af netværket, der etableres mellem medlemsstaten og tredjeparten, ikke nødvendigvis er sikker. Dertil kommer, at forekomsten af enhver form for angreb på den del af netværket potentielt ikke er synlig for Kommissionen. Det øger risikoen for brud på sikkerhedssystemet. 
            
            
               Indirekte forbindelser skal derfor fjernes og erstattes af et alternativt værktøj, der gør det muligt for ikke-medlemsstater, som er kontraherende part i AETR-overenskomsten, at blive tilsluttet TACHOnet.
            
            
               En sådan forbindelse kan stilles til rådighed af eDelivery. eDelivery er en overordnet platform finansieret af CEF-programmet (Connecting Europe-facilitet). Platformen etablerer forbindelse via internettet og gør brug af standardmæssige sikkerhedsteknologier, såsom PKI (Public Key Infrastructure), med henblik på at sikre de udvekslede datas ægthed, integritet og fortrolighed. Dermed sikres gensidig tillid ved elektronisk udveksling af data. eDelivery-tjenesten stilles til rådighed af DIGIT. 
            
            
               eDelivery er allerede blevet anvendt med succes til levering af en række EU-dækkende tjenester, såsom PEPPOL (det paneuropæiske pilotprojekt om elektronisk indkøb i det offentlige) og e-CODEX (sikker udveksling af retslige data i EU). Systemet vil kunne tilpasses TACHOnet. 
            
            
               DIGIT har ikke angivet specifikke frister med hensyn til nedlukningen af indirekte forbindelser, men det anslås, at tilpasningen af eDelivery til TACHOnet vil tage omtrent et år. Det er derfor nødvendigt at ændre AETR hurtigst muligt, så eDelivery bliver operationel hurtigst muligt.
            
            
               Forpligtelse for nationale myndigheder til at bruge TACHOnet
            
            
               Brugen af eDelivery til forbindelsen til TACHOnet kræver, at tilsluttede partier påtager sig bestemte forpligtelser med henblik på at sikre korrekt brug af systemet og af de data, de udveksler med deres modparter. Forpligtelserne vedrører:
            
            
               a) Sikkerhed
            
            
               Nationale myndigheder skal beskytte private nøgler og tilsvarende digitale certifikater ved at:
            
            
               -
                     Undgå uautoriseret brug af de private nøgler
            
            
               -
                     Undlade at overdrage eller oplyse private nøgler til tredjeparter
            
            
               -
                     Sikre fortroligheden, integriteten og tilgængeligheden af de private nøgler, der genereres, opbevares og bruges til TACHOnet
            
            
               -
                     Undlade at bruge den private nøgle efter gyldighedsperiodens udløb eller certifikatets tilbagekaldelse
            
            
               -
                     Tilintetgøre nøgler, når de er udløbet
            
            
               -
                     Forebygge misbrug af de private nøgler ved at anmode om tilbagekaldelse af det tilhørende PKI-certifikat i tilfælde af kompromittering af den private nøgle eller af aktiveringslinket for den private nøgle.
            
            
               b) Databeskyttelse
            
            
               Beskyttelse af personoplysninger skal sikres. I betragtning af at ikke-medlemsstater, som er kontraherende part i AETR-overenskomsten, ikke er bundet af den europæiske lovgivning om databeskyttelse, er det nødvendigt at garantere overholdelse af konventionen om beskyttelse af det enkelte menneske i forbindelse med elektronisk databehandling af personoplysninger. Denne konvention er den internationale referenceramme på området for beskyttelse af personoplysninger. 
            
            
               c) Tekniske aspekter
            
            
               Tilsluttede parter skal udføre et specifikt sæt test inden tilslutning. De skal også garantere at opfylde minimumskrav til serviceleverancen, så TACHOnet ikke påvirkes af nedbrud på nationalt plan. 
            
            
               Retsakt
            
         
         
            
               De tekniske krav, der gælder for forbindelsen til TACHOnet for ikke-medlemslande, som er kontraherende part i AETR-overenskomsten, bør fastsættes i de relevante internationale rammer, dvs. AETR-overenskomsten. 
            
            
               4.Der er igangværende forhandlinger i UNECE's AETR-ekspertgruppe med henblik på at ændre overenskomsten, navnlig for at sikre, at ikke-medlemslande, som er kontraherende part i AETR-overenskomsten, gennemfører EU-lovgivningen om den intelligente takograf, og at gøre det muligt for EU at tiltræde AETR
                  5
               . De tekniske og juridiske krav, der gælder for forbindelsen til TACHOnet for ikke-medlemslande, som er kontraherende part i AETR-overenskomsten, bør indsendes formelt af EU til AETR-sekretariatet som et nyt tillæg til AETR. Dette nye tillæg vil blive drøftet på næste møde i AETR-Ekspertgruppen og i Arbejdsgruppen vedrørende Vejtransport sammen med de elementer af EU's holdning, som allerede blev fremsendt til AETR-sekretariatet i 2016. Retsgrundlag
            
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen."
            
            
               Artikel 218, stk. 9, i TEUF finder anvendelse, uanset om Unionen er medlem af organet eller part i aftalen
                  6
               .
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, som gælder for det pågældende organ. Det omfatter også retsakter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver".
                  7
               .
            
            
               4.1.2.Anvendelse på det foreliggende tilfælde
            
            
               AETR-Ekspertgruppen er et organ oprettet af UNECE's Landtransportkomité.
            
            
               Den retsakt, som AETR-Ekspertgruppen opfordres til at fremsætte over for SC.1, udgør en retsakt, der har retsvirkninger. Den påtænkte retsakt vil være bindende i henhold til folkeretten, jf. artikel 13 i AETR. 
            
            
               Den påtænkte retsakt hverken supplerer eller ændrer den institutionelle ramme for overenskomsten.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsageligt af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.
            
            
               4.2.2.Anvendelse på det foreliggende tilfælde
            
            
               Hovedformålet med og indholdet af den påtænkte retsakt vedrører "Transport".
            
            
               Det materielle retsgrundlag for den foreslåede afgørelse er derfor artikel 91 i TEUF.
            
            
               4.3.Konklusion
            
            
               Retsgrundlaget for den foreslåede afgørelse bør være artikel 91 sammenholdt med artikel 218, stk. 9, i TEUF.
            
         
         
            
               2018/0339 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i ekspertgruppen vedrørende den europæiske overenskomst om arbejde, der udføres af det kørende personale i international vejtransport, under De Forenede Nationers Økonomiske Kommission for Europa
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 91 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Den europæiske overenskomst om arbejde, der udføres af det kørende personale i international vejtransport, (AETR) trådte i kraft den 5. januar 1976.
            
            
               (2)De Forenede Nationers Økonomiske Kommission for Europa har nedsat en ekspertgruppe inden for rammerne af AETR. Denne ekspertgruppe har bemyndigelse til at udarbejde og forelægge forslag om ændring af AETR til Arbejdsgruppen vedrørende Vejtransport. 
            
            
               (3)På sit 19. møde, som finder sted den 15. oktober 2018, skal AETR-Ekspertgruppen vedtage en afgørelse om fremsendelse af et forslag om en ændring af AETR til UNECE's Arbejdsgruppe vedrørende Vejtransport.
            
            
               (4)Den holdning, der skal indtages på Unionens vegne i AETR-Ekspertgruppen, bør fastlægges, da ændringen af AETR bliver bindende for Unionen.
            
            
               (5)I sin dom af 31. marts 1971 i sag 22/70, AETR, fastslog Den Europæiske Unions Domstol, at Unionen har beføjelser i forhold til tredjelande vedrørende arbejde, der udføres af det kørende personale i vejtransport. Disse beføjelser er siden blevet udøvet i talrige EU-retsakter vedtaget af EU-lovgiver, herunder Europa-Parlamentets og Rådets forordning (EF) nr. 561/2006
                  8
                og Europa-Parlamentets og Rådets forordning (EU) nr. 165/2014
                  9
               . Da genstanden for AETR-overenskomsten falder ind under gyldighedsområdet for forordning (EU) nr. 561/2006, har Unionen enekompetence til at forhandle og indgå overenskomsten og dens ændringer.
            
            
               (6)Det næste møde i AETR-Ekspertgruppen finder sted den 15. oktober 2018, og mødet i Arbejdsgruppen vedrørende Vejtransport finder sted den 16. oktober 2018. Ved den lejlighed planlægger ekspertgruppen og Arbejdsgruppen at undersøge de forslag, der er fremsat af de kontraherende parter, og som, hvis de accepteres af ekspertgruppen, kan indebære en ændring af AETR, efter at der er gennemført en procedure for revision af AETR. Når forslagene er accepteret af ekspertgruppen, er EU's medlemsstater som kontraherende part i AETR-overenskomsten som næste skridt forpligtet til at samarbejde om at gennemføre ordningen for revision af AETR-overenskomsten i overensstemmelse med Rådets forordning (EØF) nr. 2829/77
                  10
                og i overensstemmelse med pligten til loyalt samarbejde i henhold til artikel 4, stk. 3, i TEU, på grundlag af en eventuel rådsafgørelse i henhold til artikel 218, stk. 6. De foreslåede ændringer til AETR træder først i kraft, når revisionen af AETR er afsluttet.
            
            
               (7)Forordning (EU) nr. 165/2014 forpligter medlemsstaterne til at sammenkoble deres nationale elektroniske registre over førerkort gennem meddelelsessystemet TACHOnet eller, ved brug af et kompatibelt system, til at sikre, at udveksling af elektroniske data med alle andre medlemsstater er mulig via meddelelsessystemet TACHOnet. TACHOnet er en platform til udveksling af oplysninger om førerkort mellem medlemsstaterne med henblik på at sikre, at førere ikke er indehaver af mere end ét førerkort.
            
            
               (8)For at opnå paneuropæisk harmonisering inden for elektronisk udveksling af oplysninger om førerkort er det nødvendigt, at TACHOnet anvendes som fælles platform af alle kontraherende parter i AETR.
            
            
               (9)Forbindelsen til meddelelsessystemet TACHOnet oprettes i øjeblikket enten direkte gennem en transeuropæisk tjeneste for telematik mellem myndigheder ("TESTA") eller indirekte gennem en medlemsstat, der allerede er tilsluttet TESTA. Da TESTA er en tjeneste, der er begrænset til medlemsstaterne og EU-institutionerne, er ikke-medlemsstater, der er kontraherende part i AETR-overenskomsten, nødt til at tilslutte sig TACHOnet indirekte.
            
            
               (10)Kommissionen har for nylig vurderet de indirekte forbindelser til meddelelsessystemet TACHOnet og konkluderet, at de ikke har det samme sikkerhedsniveau som TESTA. Der er navnlig ikke tilstrækkelig garanti for ægtheden, integriteten og fortroligheden af de oplysninger, der udveksles gennem indirekte forbindelser. Indirekte forbindelser til TACHOnet bør derfor erstattes af sikre forbindelser.
            
            
               (11)eDelivery er et netværk af knudepunkter for digital kommunikation, der er udviklet af Kommissionen, hvor alle deltagere på nationalt plan bliver et knudepunkt og anvender standardiserede transportprotokoller og sikkerhedspolitikker. eDelivery er et fleksibelt værktøj, der kan tilpasses hver enkelt specifik tjeneste.
            
            
               (12)eDelivery anvender bredt implementerede sikkerhedsteknologier, såsom PKI (Public Key Infrastructure), for at sikre ægtheden, integriteten og fortroligheden af de udvekslede oplysninger. Adgang til TACHOnet for ikke-medlemsstater, der er kontraherende part i AETR-overenskomsten, bør gives ved hjælp af eDelivery.
            
         
         
            
               (13)De kontraherende parter i AETR-overenskomsten bør følge en særlig procedure for at modtage de digitale certifikater og de respektive elektroniske nøgler, der giver adgang til TACHOnet.
            
            
               (14)Forbindelsen til TACHOnet ved hjælp af eDelivery indebærer, at de kontraherende parter i AETR-overenskomsten er forpligtet til at sikre, at de elektroniske nøgler og certifikater, der giver adgang til systemet, er beskyttet og ikke kan anvendes af uautoriserede parter. De bør ligeledes sikre, at nøgler, der er omfattet af certifikater, som er udløbet, ikke længere anvendes.
            
            
               (15)Det er nødvendigt at garantere beskyttelsen af personoplysninger, der er tilgængelige for parterne via TACHOnet, i overensstemmelse med konventionen om beskyttelse af det enkelte menneske i forbindelse med elektronisk databehandling af personoplysninger, udfærdiget i Strasbourg den 21. januar 1981.
            
            
               (16)Nationale myndigheder, der er tilsluttet TACHOnet, har pligt til at gennemføre de relevante tekniske implementeringer for at sikre, at TACHOnet-systemet opfylder høje præstationskrav. Det er Kommissionens opgave at udforme de test, der bekræfter, at disse præstationskrav opfyldes, og at implementere dem i samarbejde med de kompetente nationale myndigheder.
            
            
               (17)Da Den Europæiske Union ikke er kontraherende part i AETR-overenskomsten, og dens status ikke gør det muligt for den at informere om de foreslåede ændringer, bør medlemsstaterne i Unionens interesse meddele de foreslåede ændringer til ekspertgruppen i en ånd af loyalt samarbejde for at fremme opfyldelsen af Unionens målsætninger,
            
            
               (18)Unionens holdning skal fremføres i fællesskab af de af Unionens medlemsstater, der er medlem af AETR-Ekspertgruppen og af Arbejdsgruppen vedrørende Vejtransport —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne på det 15. møde i ekspertgruppen vedrørende den europæiske overenskomst om arbejde, der udføres af det kørende personale i international vejtransport (AETR), skal støtte de foreslåede ændringer i AETR som fastsat i dokumentet vedhæftet denne afgørelse.
            
            
               Artikel 2
            
            
               Den holdning, der er omhandlet i artikel 1, fremføres i fællesskab af de af Unionens medlemsstater, der er medlem af AETR.
            
            
               Der kan aftales formelle og mindre ændringer af den i artikel 1 omhandlede holdning, uden at holdningen skal ændres.
            
            
               Artikel 3
            
            
               Denne afgørelse er rettet til medlemsstaterne.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Østrig (ratificeret 11/6/1975), Belgien (ratificeret 30/12/1977), Bulgarien (ratificeret 12/5/1995), Kroatien (ratificeret 3/8/1992), Cypern (ratificeret 5/9/2003), Tjekkiet (ratificeret 22/6/1993), Danmark (ratificeret 30/12/1977), Estland (ratificeret 3/5/1993), Finland (ratificeret 16/2/1999), Frankrig (ratificeret 9/1/1978), Tyskland (ratificeret 9/7/1975), Grækenland (ratificeret 11/1/1974), Ungarn (ratificeret 22/10/1999), Irland (ratificeret 28/8/1979), Italien (ratificeret 28/12/1978), Letland (ratificeret 14/1/1994), Litauen (ratificeret 3/6/1998), Luxembourg (ratificeret 30/12/1977), Malta (ratificeret 24/9/2004), Nederlandene (ratificeret 30/12/1977), Polen (ratificeret 14/7/1992), Portugal (ratificeret 20/9/1973), Rumænien (ratificeret 8/12/1994), Slovakiet (ratificeret 28/5/1993), Slovenien (ratificeret 6/8/1993), Spanien (ratificeret 3/1/1993), Sverige (ratificeret 24/8/1973), Det Forenede Kongerige (ratificeret 4/1/1978).
               
               
                  
                     (2)
                  
                        Europa-Parlamentets og Rådets forordning (EU) nr. 561/2006 af 15. marts 2006 om harmonisering af visse sociale bestemmelser inden for vejtransport og om ændring af Rådets forordning (EØF) nr. 3821/85 og (EF) nr. 2135/98 samt ophævelse af Rådets forordning (EØF) nr. 3820/85 (EUT L 102 af 11.4.2006, s. 1).
               
               
                  
                     (3)
                  
                        Europa-Parlamentets og Rådets forordning (EU) nr. 165/2014 af 4. februar 2014 om takografer inden for vejtransport og om ophævelse af Rådets forordning (EØF) nr. 3821/85 om kontrolapparater inden for vejtransport og om ændring af Europa-Parlamentets og Rådets forordning (EF) nr. 561/2006 om harmonisering af visse sociale bestemmelser inden for vejtransport (EUT L 60 af 28.2.2014, s. 1.). 
               
               
                  
                     (4)
                  
                        Kommissionens gennemførelsesforordning (EU) 2016/68 af 21. januar 2016 om de fælles procedurer og specifikationer, der er nødvendige for sammenkobling af elektroniske registre over førerkort (EUT L 15 af 22.1.2016, s. 51).
               
               
                  
                     (5)
                  
                        EU's holdning vedtaget ved Rådets afgørelse (EU) 2016/1877 af 17. oktober 2016, indsendt til AETR- sekretariatet af Den Slovakiske Republik.
               
               
                  
                     (6)
                  
                        Domstolens dom af 7. oktober 2014, Tyskland mod Rådet, C-399/12, ECLI:EU:C:2014:2258, præmis 64. 
               
               
                  
                     (7)
                  
                        Domstolens dom af 7. oktober 2014, Tyskland mod Rådet, C-399/12, ECLI: EU: C: 2014: 2258, præmis 61 til 64. 
               
               
                  
                     (8)
                  
                        Europa-Parlamentets og Rådets forordning (EF) nr. 561/2006 af 15. marts 2006 om harmonisering af visse sociale bestemmelser inden for vejtransport og om ændring af Rådets forordning (EØF) nr. 3821/85 og (EF) nr. 2135/98 samt ophævelse af Rådets forordning (EØF) nr. 3820/85 (EUT L 102 af 11.4.2006, s. 1). 
               
               
                  
                     (9)
                  
                        Europa-Parlamentets og Rådets forordning (EU) nr. 165/2014 af 4. februar 2014 om takografer inden for vejtransport og om ændring af Europa-Parlamentets og Rådets forordning (EF) nr. 561/2006 om harmonisering af visse sociale bestemmelser inden for vejtransport (EUT L 60 af 28.2.2014, s. 1.). 
               
               
                  
                     (10)
                  
                        Rådets forordning (EØF) nr. 2829/77 af 12. december 1977 om iværksættelse af den europæiske overenskomst om arbejde, der udføres af det kørende personale i international vejtransport (AETR) (EUT L 334 af 24.12.1977, s. 11). 
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 2.10.2018
            COM(2018) 664 final
            BILAG
            til forslaget til
            RÅDETS AFGØRELSE
            om den holdning, der skal indtages på Den Europæiske Unions vegne i ekspertgruppen vedrørende den europæiske overenskomst om arbejde, der udføres af det kørende personale i international vejtransport, under De Forenede Nationers Økonomiske Kommission for Europa
            
               
         
         
            
            
               Tillæg 4
            
            
               TACHOnet-specifikationer
            
            
               1.Anvendelsesområde og formål 
            
            
               1.1.Dette tillæg fastlægger betingelserne for forbindelsen til TACHOnet for kontraherende parter i AETR-overenskomsten gennem eDelivery. 
            
            
               1.2.Kontraherende parter, der tilslutter sig TACHOnet gennem eDelivery, skal overholde bestemmelserne i dette tillæg.
            
            
               2.Definitioner
            
            
               (a)"kontraherende part" eller "part": enhver kontraherende part i AETR-overenskomsten
            
            
               (b)"eDelivery": tjenesten udviklet af Kommissionen, der gør det muligt at sende data mellem tredjeparter ad elektronisk vej og dokumenterer behandlingen af de sendte data, herunder leverer bevis for afsendelse og modtagelse af dataene, og som beskytter de sendte data mod risikoen for uautoriseret ændring
            
            
               (c)"TACHOnet": systemet til elektronisk udveksling af informationer om førerkort mellem de kontraherende parter som omhandlet i artikel 31, stk. 2, i forordning (EU) nr. 165/2014.
            
            
               (d)"central hub": det informationssystem, der gør det muligt at route TACHOnet-meddelelser mellem anmodende og besvarende parter
            
            
               (e)"anmodende part": den kontraherende part, der afgiver en TACHOnet-anmodning eller -meddelelse, som derefter routes af den centrale hub til den relevante besvarende part
            
            
               (f)"besvarende part": den kontraherende part, som TACHOnet-anmodningen eller -meddelelsen er rettet til
            
            
               (g)"kortudstedende myndighed" eller "CIA": den enhed, en kontraherende part har bemyndiget til at udstede og administrere takografkort.
            
            
               3.Generelt ansvar
            
            
               3.1.Ingen af de kontraherende parter kan indgå aftale om adgang til TACHOnet på vegne af en anden part eller på anden måde repræsentere den anden kontraherende part på grundlag af dette tillæg. Ingen af de kontraherende parter kan fungere som den anden kontraherende parts underleverandør i forbindelse med de aktiviteter, der er omhandlet i dette tillæg.
            
            
               3.2.De kontraherende parter giver adgang til deres nationale register over førerkort via TACHOnet, på den måde og med det serviceniveau, der er fastlagt i undertillæg 4.6. 
            
            
               3.3.De kontraherende parter underretter straks hinanden, hvis de observerer forstyrrelser eller fejl inden for deres ansvarsområde, som kan bringe den normale drift af TACHOnet i fare.
            
            
               3.4.Parterne udpeger hver især kontaktpersoner til TACHOnet og oplyser AETR-sekretariatet om disse. Enhver ændring i kontaktpunkter oplyses skriftligt til AETR-sekretariatet. 
            
         
         
            
               4.Test med henblik på forbindelse til TACHOnet
            
            
               4.1.En kontraherende parts forbindelse til TACHOnet etableres efter en vellykket afslutning af test af forbindelse, integration og ydeevne i overensstemmelse med Kommissionens instrukser og under dennes tilsyn. 
            
            
               4.2.Hvis de indledende test ikke bestås, kan Kommissionen midlertidigt stille testfasen i bero. Testene genoptages, når den kontraherende part har givet Kommissionen meddelelse om vedtagelsen af de nødvendige tekniske forbedringer på nationalt plan, som muliggør en vellykket gennemførelse af de indledende test.
            
            
               4.3.De indledende test varer maksimalt seks måneder.
            
            
               5.Sikker arkitektur 
            
            
               5.1.TACHOnet-meddelelsernes fortrolighed, integritet og uafviselighed sikres af den sikre TACHOnet-arkitektur. 
            
            
               5.2.Den sikre TACHOnet-arkitektur baseres på en Public Key Infrastructure (PKI) oprettet af Kommissionen; kravene til PKI'en er fastsat i undertillæg 4.8 og 4.9. 
            
            
               5.3.Følgende enheder inddrages i den sikre TACHOnet-arkitektur:
            
            
               (a)Certificeringsenhed: ansvarlig for generering af de digitale certifikater, som leveres af registreringsenheden til de kontraherende parters nationale myndigheder (via betroede kurerer udpeget af disse), samt for etablering af den tekniske infrastruktur for udstedelse, tilbagekaldelse og fornyelse af digitale certifikater. 
            
            
               (b)Domæneejer: ansvarlig for driften af den centrale hub som omhandlet i undertillæg 4.1, og for valideringen og koordineringen af den sikre TACHOnet-arkitektur. 
            
            
               (c)Registreringsenhed: ansvarlig for registrering og godkendelse af anmodninger om udstedelse, tilbagekaldelse og fornyelse af digitale certifikater og for verificering af de betroede kurerers identitet. 
            
            
               (d)Betroet kurer: den person, der er udpeget af de nationale myndigheder, og som er ansvarlig for at overdrage den offentlige nøgle til registreringsenheden og for at få det pågældende certifikat, der genereres af certificeringsenheden. 
            
            
               (e)Den kontraherende parts nationale myndighed, som:
            
            
               (i)genererer de private nøgler og de tilsvarende offentlige nøgler, som skal være omfattet af de certifikater, der genereres af certificeringsenheden
            
            
               (ii)
                     anmoder certificeringsenheden om de digitale certifikater
            
            
               (iii)
                     udpeger den betroede kurer.
            
            
               5.4.Certificeringsenheden og registreringsenheden udpeges af Kommissionen.
            
            
               5.5.Enhver kontraherende part, der tilslutter sig TACHOnet, skal anmode om udstedelse af et digitalt certifikat i henhold til undertillæg 4.9 med henblik på at kunne underskrive og kryptere en TACHOnet-meddelelse.
            
            
               5.6.Et certifikat kan trækkes tilbage i henhold til undertillæg 4.9.
            
            
               6.Databeskyttelse og tavshedspligt
            
         
         
            
               6.1.Parterne skal i overensstemmelse med databeskyttelseslovgivningen på internationalt og nationalt plan og navnlig konventionen om beskyttelse af personer i forbindelse med automatisk behandling af personoplysninger vedtage alle nødvendige tekniske og organisatoriske foranstaltninger med henblik på at sikre TACHOnet-dataenes sikkerhed og forhindre ændring eller tab af eller uautoriseret behandling af eller adgang til disse data (navnlig meddelelsernes ægthed, datafortrolighed, sporbarhed, integritet, tilgængelighed, afviselighed og sikkerhed).
            
            
               6.2.Parterne beskytter hver især deres egne nationale systemer mod ulovlig brug, ondsindet kode, vira, uautoriseret indtrængen i computersystemer, brud på datasikkerheden, ulovlig manipulation af data og andre lignende handlinger fra tredjeparters side. Parterne er enige om at anvende kommercielt rimelige metoder til at undgå overførsel af vira, tidsbomber, orme eller lignende genstande samt andre programmeringsrutiner, der kan forstyrre den anden parts computersystemer. 
            
            
               7.Omkostninger
            
            
               7.1.De kontraherende parter afholder egne udviklings- og driftsomkostninger i forbindelse med deres egne datasystemer og procedurer, i det omfang det er nødvendigt for at opfylde forpligtelserne i henhold til dette tillæg.
            
            
               7.2.De tjenester, der er angivet i undertillæg 4.1, og som leveres af den centrale hub, stilles til rådighed vederlagsfrit.
            
            
               8.Underentreprise
            
            
               8.1.Parterne kan give enhver af tjenesterne, som de er ansvarlige for i henhold til dette tillæg, i underentreprise.
            
            
               8.2.En sådan underentreprise fritager ikke parten for det ansvar, der påhviler den i henhold til dette tillæg, herunder ansvaret for at sikre et passende serviceniveau i henhold til undertillæg 4.6.
            
            
               Undertillæg 4.1
            
            
               Generelle aspekter af TACHOnet
            
            
               1.Generel beskrivelse
            
            
               TACHOnet er et elektronisk system til udveksling af informationer om førerkort mellem kontraherende parter i AETR-overenskomsten. TACHOnet router anmodninger om information fra de anmodende parter til de besvarende parter, samt svar fra sidstnævnte til førstnævnte. Kontraherende parter, der er en del af TACHOnet, kobler deres nationale registre over førerkort til systemet.
            
            
               2.Arkitektur
            
            
               Meddelelsessystemet TACHOnet består af følgende dele:
            
            
               2.1.En central hub, som er i stand til at modtage en anmodning fra den anmodende part, validere anmodningen og behandle den ved at videresende den til de besvarende parter. Den centrale hub afventer svar fra hver af de besvarende parter, samler alle svarene og videresender det samlede svar til den anmodende part.
            
            
               2.2.Parternes nationale systemer, som er udstyret med en grænseflade, der både kan sende anmodninger til den centrale hub og modtage svar på disse. Nationale systemer kan bruge egenudviklet eller kommerciel software til at sende og modtage meddelelser fra den centrale hub.
            
            
               
                  
            
            
               3.Forvaltning
            
            
               3.1.Den centrale hub forvaltes af Kommissionen, som er ansvarlig for dens tekniske drift og vedligeholdelse.
            
            
               3.2.Data opbevares i den centrale hub i højst seks måneder med undtagelse af de logføringsdata og statistiske data, som er anført i undertillæg 4.7.
            
         
         
            
               3.3.Den centrale hub giver ikke adgang til personoplysninger. Autoriseret personale i Kommissionen kan dog tildeles adgang, hvis det er nødvendigt i forbindelse med overvågning, vedligeholdelse og fejlfinding.
            
            
               3.4.De kontraherende parter er hver især ansvarlige for:
            
            
               3.4.1.Opsætning og forvaltning af deres nationale systemer, herunder grænsefladen med den centrale hub.
            
            
               3.4.2.Installation og vedligeholdelse af deres nationale system, både hvad angår hardware og software, hvad enten det er egenudviklet eller kommercielt.
            
            
               3.4.3.Korrekt interoperabilitet mellem deres nationale system og den centrale hub, herunder håndtering af fejlmeddelelser, som modtages fra den centrale hub.
            
            
               3.4.4.At træffe alle nødvendige foranstaltninger for at sikre oplysningernes fortrolighed, integritet og tilgængelighed.
            
            
               3.4.5.Driften af de nationale systemer i overensstemmelse med det serviceniveau, som er fastsat i undertillæg 4.6.
            
            
               Undertillæg 4.2
            
            
               TACHOnets funktioner
            
            
               1.Følgende funktioner stilles til rådighed via meddelelsessystemet TACHOnet:
            
            
               1.1.Check Issued Cards (CIC): Giver den anmodende part mulighed for at sende en anmodning om kontrol af udstedte kort (CIC-anmodning) til en af eller alle de besvarende parter med henblik på at fastslå, om en kortansøger i forvejen besidder et førerkort udstedt af de besvarende parter. De besvarende parter svarer på anmodningen ved at fremsende et CIC-svar.
            
            
               1.2.Check Card Status (CCS): Giver den anmodende part mulighed for at anmode den besvarende part om nærmere oplysninger om et kort udstedt af sidstnævnte ved at sende en anmodning om kontrol af kortstatus (CCS-anmodning). Den besvarende part svarer på anmodningen ved at fremsende et CCS-svar.
            
            
               1.3.Modify Card Status (MCS): Giver den anmodende part mulighed for at underrette den besvarende part, via en anmodning om ændring af kortstatus (MCS-anmodning), om, at status på et kort udstedt af sidstnævnte er ændret. Den besvarende part svarer på anmodningen med en MCS-bekræftelse. 
            
            
               1.4.Issued Card Driving License (ICDL): Giver den anmodende part mulighed for at underrette den besvarende part, via en anmodning om svar vedrørende kort udstedt på grundlag af kørekort (ICDL-anmodning), om, hvorvidt et kort er blevet udstedt af førstnævnte på grundlag af et kørekort udstedt af sidstnævnte. Den besvarende part svarer på anmodningen med et ICDL-svar.
            
            
               2.Andre meddelelsestyper, som anses for at være nødvendige for TACHOnettets effektive funktion inkluderes, f.eks. fejlmeddelelser.
            
            
               3.De nationale systemer skal anerkende de kortstatusser, som er opført på listen i tabel 1, når de anvender funktionerne i punkt 1. Parterne er dog ikke forpligtet til at indføre en administrativ procedure, som gør brug af samtlige statustyper på listen.
            
            
               4.Hvis en part modtager et svar eller en meddelelse, som indeholder en status, der ikke anvendes i den administrative procedure, skal det nationale system omsætte statussen i meddelelsen til procedurens tilsvarende værdi. Meddelelsen må ikke afvises af den besvarende part, såfremt den status, der fremgår af meddelelsen, er opført på listen i tabel 1.
            
            
               5.De kortstatusser, som er opført på listen i tabel 1, må ikke anvendes til at afgøre, om et førerkort er gyldigt. Når en part sender en forespørgsel til registret hos ​den kortudstedende nationale myndighed via CCS-funktionen, skal svaret indeholde det specifikke felt "gyldigt førerkort". De nationale administrative procedurer skal være udformet på en sådan måde, at CCS-svar altid indeholder en tilsvarende værdi for "gyldigt førerkort".
            
            
               Tabel 1
            
            
               Kortstatusser
            
         
         
            
                     
                        Kortstatus
                     
                  
                  
                     
                        Definition
                     
                  
               
                     
                        Ansøgning
                     
                  
                  
                     
                        Den kortudstedende myndighed har modtaget en ansøgning om udstedelse af et førerkort. Disse oplysninger er blevet registreret og lagret i databasen med de genererede søgenøgler.
                     
                  
               
                     
                        Godkendt
                     
                  
                  
                     
                        Den kortudstedende myndighed har godkendt ansøgningen om et takografkort.
                     
                  
               
                     
                        Afslået
                     
                  
                  
                     
                        Den kortudstedende myndighed har afslået ansøgningen.
                     
                  
               
                     
                        Personligt tilpasset
                     
                  
                  
                     
                        Takografkortet er blevet personligt tilpasset.
                     
                  
               
                     
                        Afsendt
                     
                  
                  
                     
                        Den nationale myndighed har afsendt førerkortet til den pågældende fører eller det pågældende leveringsorgan.
                     
                  
               
                     
                        Overdraget
                     
                  
                  
                     
                        Den nationale myndighed har overdraget førerkortet til den pågældende fører.
                     
                  
               
                     
                        Konfiskeret
                     
                  
                  
                     
                        Den kompetente myndighed har inddraget førerens førerkort.
                     
                  
               
                     
                        Suspenderet
                     
                  
                  
                     
                        Førerens førerkortet er blevet midlertidigt inddraget.
                     
                  
               
                     
                        Tilbagekaldt
                     
                  
                  
                     
                        Den kortudstedende myndighed har besluttet at tilbagekalde førerkortet. Kortet er blevet endegyldigt ugyldiggjort.
                     
                  
               
                     
                        Afleveret
                     
                  
                  
                     
                        Takografkortet er blevet afleveret til den kortudstedende myndighed og erklæret som ikke længere nødvendigt.
                     
                  
               
                     
                        Bortkommet
                     
                  
                  
                     
                        Takografkortet er blevet meldt bortkommet til den kortudstedende myndighed.
                     
                  
               
                     
                        Stjålet
                     
                  
                  
                     
                        Takografkortet er blevet meldt stjålet til den kortudstedende myndighed. Et stjålet kort anses for at være tabt.
                     
                  
               
                     
                        Uanvendeligt
                     
                  
                  
                     
                        Takografkortet er blevet meldt uanvendeligt til den kortudstedende myndighed.
                     
                  
               
                     
                        Udløbet
                     
                  
                  
                     
                        Takografkortets gyldighedsperiode er udløbet.
                     
                  
               
                     
                        Erstattet
                     
                  
                  
                     
                        Takografkortet, som er meldt bortkommet, stjålet eller uanvendeligt, er blevet erstattet med et nyt kort. Oplysningerne på det gamle kort og det nye kort er de samme med undtagelse af kortnummerets erstatningsindeks, som er blevet øget med én.
                     
                  
               
                     
                        Fornyet
                     
                  
                  
                     
                        Takografkortet er blevet fornyet på grund af ændringer i de administrative data, eller fordi gyldighedsperioden er udløbet. Det nye kort har samme kortnummer som det gamle med undtagelse af kortnummerets erstatningsindeks, som er blevet øget med én.
                     
                  
               
                     
                        Under udskiftning
                     
                  
                  
                     
                        Den kortudstedende myndighed, som har udstedt førerkortet, har modtaget en meddelelse om, at proceduren for at udskifte dette kort med et førerkort, som er udstedt af en anden parts kortudstedende myndighed, er påbegyndt.
                     
                  
               
                     
                        Udskiftet
                     
                  
                  
                     
                        Den kortudstedende myndighed, som har udstedt førerkortet, har modtaget en meddelelse om, at proceduren for at udskifte dette kort med et førerkort, som er udstedt af en anden parts udstedende myndighed, er fuldført.
                     
                  
               
            
               
            
               Undertillæg 4.3
            
            
               Bestemmelser for TACHOnet-meddelelser 
            
            
               1.Generelle tekniske krav
            
            
               1.1.Den centrale hub skal tilbyde både synkrone og asynkrone grænseflader til udveksling af meddelelser. Parterne kan udvælge den teknologi, der er mest egnet som grænseflade med deres egne applikationer.
            
            
               1.2.Alle meddelelser, der udveksles mellem den centrale hub og de nationale systemer, skal indkodes med UTF-8.
            
            
               1.3.De nationale systemer skal være i stand til at modtage og behandle meddelelser, der indeholder græske eller kyrilliske skrifttegn.
            
            
               2.XML-meddelelsesstruktur og XML Schema Definition (XSD) 
            
            
               2.1.XML-meddelelsernes generelle struktur skal følge det format, som er defineret af de XSD-skemaer, der er installeret i den centrale hub.
            
            
               2.2.Den centrale hub og de nationale systemer skal sende og modtage meddelelser, som er i overensstemmelse med meddelelsernes XSD-skema.
            
            
               2.3.De nationale systemer skal være i stand til at sende, modtage og behandle alle meddelelser, som svarer til funktionerne i undertillæg 4.2.
            
            
               2.4.XML-meddelelserne skal som minimum overholde de mindstekrav, som er opført i tabel 2.
            
            
               Tabel 2
            
            
               Mindstekrav til indholdet af XML-meddelelserne 
            
            
                     
                        Fælles header
                     
                  
                  
                     
                        Obligatorisk
                     
                  
               
                     
                        Version
                     
                  
                  
                     
                        XML-specifikationernes officielle version specificeres i det navneområde, som er defineret i meddelelsens XSD, og i attributten version i headerelementet i alle XML-meddelelser. Versionsnummeret ("n.m") defineres som en fast værdi i hver version af XML Schema Definition-filen (xsd).
                     
                  
                  
                     
                        Ja
                     
                  
               
                     
                        Testidentifikator
                     
                  
                  
                     
                        Valgfrit ID til testning. Testens ophavsmand udfylder ID'et, og alle deltagere i workflowet videresender/svarer med det samme ID. Der bør ses bort fra ID'et under produktionen, og det anvendes ikke, hvis det forekommer.
                     
                  
                  
                     
                        Nej
                     
                  
               
                     
                        Teknisk identifikator
                     
                  
                  
                     
                        Et UUID, som entydigt identificerer hver enkelt meddelelse. Afsenderen genererer UUID'et og udfylder denne attribut. Denne oplysning bruges ikke i erhvervsøjemed.
                     
                  
                  
                     
                        Ja
                     
                  
               
                     
                        Workflow-identifikator
                     
                  
                  
                     
                        Attributten workflowId er et UUID, som genereres af den anmodende part. Dette ID bruges derefter i alle meddelelser til at koordinere workflowet.
                     
                  
                  
                     
                        Ja
                     
                  
               
                     
                        Afsendelsestidspunkt
                     
                  
                  
                     
                        Dato og tidspunkt (UTC) for afsendelse af meddelelsen.
                     
                  
                  
                     
                        Ja
                     
                  
               
                     
                        Timeout
                     
                  
                  
                     
                        Dette er en valgfri attribut med dato og klokkeslæt (i UTC-format). Værdien fastsættes kun af den centrale hub i videresendte anmodninger. Hermed underrettes den besvarende part om, hvor lang tid der går, før anmodningen udløber. Denne værdi er ikke påkrævet i MS2TCN_<x>_Req eller nogen svarmeddelelser. Den er valgfri, så den samme headerdefinition kan anvendes for alle typer meddelelser, uanset om attributten timeoutValue kræves eller ej. 
                     
                  
                  
                     
                        Nej
                     
                  
               
                     
                        Fra 
                     
                  
                  
                     
                        ISO 3166-1-alpha 2-koden for den part, som afsender meddelelsen, eller "EU".
                     
                  
                  
                     
                        Ja
                     
                  
               
                     
                        Til
                     
                  
                  
                     
                        ISO 3166-1-alpha 2-koden for den part, som meddelelsen sendes til, eller "EU".
                     
                  
                  
                     
                        Ja
                     
                  
               
            
               Undertillæg 4.4
            
            
               Translitterations- og NYSIIS-tjenester (New York State Identification and Intelligence System)
            
         
         
            
               1.NYSIIS-algoritmen, som er implementeret i den centrale hub, anvendes til at indkode navnene på alle førere i det nationale register.
            
            
               2.Når der søges efter et kort via CIC-funktionen, anvendes NYSIIS-nøglerne som den primære søgemekanisme.
            
            
               3.Derudover kan parterne anvende en egen algoritme for at opnå flere resultater.
            
            
               4.Søgeresultaterne viser, hvilken søgemekanisme der blev anvendt til at finde en given post: enten NYSIIS eller partens egen.
            
            
               5.Hvis en part vælger at registrere ICDL-meddelelser, skal NYSIIS-nøglerne i disse meddelelser registreres som en del af ICDL-dataene. Ved søgning i ICDL-data anvender parten NYSIIS-nøglen for ansøgerens navn.
            
            
               Undertillæg 4.5
            
            
               Sikkerhedskrav
            
            
               1.HTTPS anvendes til udveksling af meddelelser mellem den centrale hub og de nationale systemer.
            
            
               2.De nationale systemer skal anvende de digitale certifikater som omhandlet i undertillæg 4.8 og 4.9 med det formål at sikre overførslen af meddelelser mellem det nationale system og den centrale hub.
            
            
               3.De nationale systemer skal som minimum anvende certifikater, der bruger SHA-2 (SHA-256) som hashalgoritme for signatur og en offentlig nøgle med en længde på 2048 bit.
            
            
               Undertillæg 4.6
            
            
               Serviceniveau
            
            
               1.De nationale systemer skal opfylde følgende minimumskrav til deres serviceniveau:
            
            
               1.1.De skal være tilgængelige 24 timer i døgnet, 7 dage om ugen.
            
            
               1.2.Deres tilgængelighed skal overvåges ved hjælp af en impulsmeddelelse fra den centrale hub.
            
            
               1.3.Deres tilgængelighedsgrad skal være på 98 % i henhold til følgende tabel (tallene er blevet afrundet til den nærmeste praktiske enhed):
            
            
                     
                        Tilgængelighed på
                     
                  
                  
                     
                        svarer til, at systemet ikke er tilgængeligt
                     
                  
               
                     
                  
                  
                     
                        Dagligt
                     
                  
                  
                     
                        Månedligt
                     
                  
                  
                     
                        Årligt
                     
                  
               
                     
                        98 %
                     
                  
                  
                     
                        0,5 timer
                     
                  
                  
                     
                        15 timer
                     
                  
                  
                     
                        7,5 dage
                     
                  
               
            
               Parterne opfordres til at overholde den daglige tilgængelighedsgrad. Det anerkendes dog, at visse nødvendige aktiviteter, såsom systemvedligeholdelse, kræver, at systemet bliver utilgængeligt i mere end 30 minutter ad gangen. De månedlige og årlige tilgængelighedsgrader er dog stadig obligatoriske.
            
            
               1.4.De skal som minimum besvare 98 % af de anmodninger, som tilsendes dem i løbet af en kalendermåned.
            
         
         
            
               1.5.De skal besvare en anmodning inden for 10 sekunder.
            
            
               1.6.Den globale timeout for anmodninger (den øverste tidsgrænse for svar til den anmodende bruger) må ikke overstige 20 sekunder.
            
            
               1.7.De skal som minimum kunne håndtere 6 anmodninger pr. sekund.
            
            
               1.8.De nationale systemer må ikke sende flere end 2 anmodninger til TACHOnet-hubben pr. sekund.
            
            
               1.9.Alle nationale systemer skal være i stand til at håndtere eventuelle tekniske problemer med den centrale hub eller de nationale systemer hos andre parter. De omfatter, men er ikke begrænset til:
            
            
               (a)tab af forbindelsen til den centrale hub
            
            
               (b)manglende svar på en anmodning
            
            
               (c)modtagelse af svar efter meddelelsens timeout
            
            
               (d)modtagelse af meddelelser, som der ikke er anmodet om
            
            
               (e)modtagelse af ugyldige meddelelser
            
            
               2.Den centrale hub skal:
            
            
               2.1.have en tilgængelighedsgrad på 98 %
            
            
               2.2.underrette de nationale systemer om enhver fejl via enten en svarmeddelelse eller en særskilt fejlmeddelelse. De nationale systemer skal til gengæld modtage disse fejlmeddelelser og have etableret en fejlafhjælpningsprocedure, der kan håndtere og rette fejlen.
            
            
               3.Vedligeholdelse
            
            
               Parterne underretter via webapplikationen de andre parter og Kommissionen om rutinemæssige vedligeholdelsesaktiviteter, mindst én uge før disse aktiviteter påbegyndes, hvis det er teknisk muligt.
            
            
               Undertillæg 4.7
            
            
               Logning af og statistik over data, som indsamles på den centrale hub
            
            
               1.For at sikre beskyttelsen af personoplysninger skal data til statistiske formål være anonyme. Data, som kan identificere et specifikt kort, en specifik fører eller et specifikt kørekort, må ikke være tilgængelige til statistiske formål. 
            
            
               2.Logning af oplysninger anvendes til at holde kontrol med alle transaktioner af hensyn til overvågning og fejlretning og for at kunne generere statistik om disse transaktioner.
            
            
               3.Personoplysninger opbevares i loggen i maksimalt seks måneder. Statistiske oplysninger opbevares på ubestemt tid.
            
         
         
            
               4.De statistiske rapporteringsdata omfatter:
            
            
               (a)den anmodende part
            
            
               (b)den besvarende part
            
            
               (c)meddelelsestypen
            
            
               (d)svarets statuskode
            
            
               (e)meddelelsernes dato og klokkeslæt
            
            
               (f)svartiden.
            
            
               
            
            
               Undertillæg 4.8
            
            
               Generelle bestemmelser for digitale nøgler og certifikater til TACHOnet
            
            
               1.Generaldirektoratet for Informationsteknologi (DIGIT) stiller en PKI-tjeneste
                  1
                (benævnt "CEF PKI-tjeneste") til rådighed for de kontraherende parter i AETR-overenskomsten, der tilslutter sig TACHOnet, (herefter de nationale myndigheder) gennem eDelivery.
            
            
               2.Processen for anmodning og tilbagekaldelse af digitale certifikater samt de detaljerede betingelser for anvendelsen af disse er defineret i tillægget. 
            
            
               3.Anvendelse af certifikater:
            
            
               3.1.Når et certifikat er udstedt, anvender den nationale myndighed
                  2
                udelukkende certifikatet i forbindelse med TACHOnet. Certifikatet kan anvendes til at:
            
            
               (a)bekræfte datas oprindelse
            
            
               (b)kryptere data
            
            
               (c)sikre påvisning af integritetsbrud på data.
            
            
               3.2.Enhver anvendelse, der ikke er udtrykkeligt godkendt som en af certifikatets tilladte anvendelsesmuligheder, er forbudt.
            
            
               4.De kontraherende parter:
            
            
               (a)beskytter deres private nøgle mod uautoriseret brug
            
         
         
            
               (b)undgår at overdrage eller oplyse deres private nøgle til tredjeparter, også som repræsentanter
            
            
               (c)sikrer fortroligheden, integriteten og tilgængeligheden af de private nøgler, der genereres, opbevares og anvendes i forbindelse med TACHOnet
            
            
               (d)undgår fortsat brug af den private nøgle efter gyldighedsperiodens udløb eller certifikatets tilbagekaldelse, bortset fra med det formål at få vist krypterede data (f.eks. dekryptering af e-mails). Udløbne nøgler skal enten tilintetgøres eller opbevares på en måde, der forhindrer brugen af dem
            
            
               (e)indsender til registreringsenheden identifikation for de autoriserede repræsentanter, der er autoriseret til at anmode om tilbagekaldelse af certifikater udstedt til organisationen (anmodninger om tilbagekaldelse skal omfatte en adgangskode til anmodning om tilbagekaldelse samt oplysninger om de hændelser, der medfører tilbagekaldelse)
            
            
               (f)forebygger misbrug af den private nøgle ved at anmode om tilbagekaldelse af det hermed forbundne PKI-certifikat i tilfælde af kompromittering af den private nøgle eller af aktiveringsdataene for den private nøgle.
            
            
               (g)er ansvarlige for og forpligtet til at anmode om tilbagekaldelse af certifikatet i de tilfælde, der er identificeret i certificeringsenhedens certificeringspolitik (CP) og certificeringspraksis (CPS). 
            
            
               (h)underretter straks registreringsenheden om tab, tyveri eller potentiel kompromittering af en AETR-nøgle anvendt i forbindelse med TACHOnet.
            
            
               5.Ansvar
            
            
               Uden at det berører Europa-Kommissionens ansvar på en måde, der strider mod eventuelle krav ifølge gældende national ret, eller ansvar i tilfælde, hvor ansvar ikke kan udelukkes ifølge den pågældende ret, er Europa-Kommissionen ikke ansvarlig for:
            
            
               (a)certifikatets indhold; ansvaret for dette er udelukkende certifikatindehaverens. Det er certifikatindehaverens ansvar at kontrollere certifikatindholdets nøjagtighed
            
            
               (b)certifikatindehaverens anvendelse af certifikatet. 
            
            
               Undertillæg 4.9
            
            
               Beskrivelse af PKI-tjenesten for TACHOnet
            
            
               1.Indledning
            
            
               En PKI (Public Key Infrastructure) er en række roller, politikker, procedurer og systemer, der er nødvendige for at oprette, administrere, distribuere og tilbagekalde digitale certifikater
                  3
               . CEF PKI-tjenesten i eDelivery gør det muligt at udstede og administrere digitale certifikater, der anvendes til at sikre fortroligheden, integriteten og afviseligheden af informationer, som udveksles via adgangspunkter (AP).
            
            
               PKI-tjenesten i eDelivery er baseret på Trust Center Services TeleSec Shared Business CA (certificeringsenhed), som er underlagt certificeringspolitikken (CP)/certificeringspraksissen (CPS) i T-Systems International GmbH's
                  4
                Trust Center Services TeleSec Shared Business CA. 
            
            
               PKI-tjenesten udsteder certifikater, der er egnede til at sikre forskellige forretningsprocesser internt og eksternt i virksomheder, organisationer, offentlige myndigheder og institutioner, der kræver et middel sikkerhedsniveau for at dokumentere slutenhedens ægthed, integritet og troværdighed.
            
            
               2.Proces for anmodning om certifikat
            
            
               2.1.Roller og ansvarsområder
            
            
               2.1.1."Organisation" eller "national myndighed", der anmoder om certifikatet
            
         
         
            
               2.1.1.1.Den nationale myndighed anmoder om certifikaterne inden for rammerne af TACHOnet-projektet. 
            
            
               2.1.1.2.Den nationale myndighed:
            
            
               (a)anmoder om certifikaterne hos CEF PKI-tjenesten
            
            
               (b)genererer de private nøgler og de tilsvarende offentlige nøgler, der skal være omfattet af de certifikater, som udstedes af certificeringsenheden
            
            
               (c)downloader certifikatet, når det er blevet godkendt
            
            
               (d)underskriver og returnerer til registreringsenheden: 
            
            
               (i)identifikationsformularen for kontaktpersoner og betroede kurerer
            
            
               (ii)den underskrevne individuelle fuldmagt
                  5
               .
            
            
               2.1.2.Betroet kurer
            
            
               2.1.2.1.Den nationale myndighed udpeger en betroet kurer.
            
            
               2.1.2.2.Den betroede kurer: 
            
            
               (a)overdrager den offentlige nøgle til registreringsenheden via en proces, der omfatter identifikation og registrering ved personligt fremmøde
            
            
               (b)modtage det pågældende certifikat fra registreringsenheden.
            
            
               2.1.3.Domæneejer
            
            
               2.1.3.1.DG MOVE er domæneejer.
            
            
               2.1.3.2.Domæneejeren:
            
            
               (a)validerer og koordinerer TACHOnet-netværket og den sikre TACHOnet-arkitektur, herunder foretager validering af procedurerne for udstedelse af certifikaterne 
            
            
               (b)driver den centrale hub for TACHOnet og koordinerer parternes aktivitet med hensyn til TACHOnets funktion
            
            
               (c)gennemfører sammen med de nationale myndigheder testene af forbindelsen til TACHOnet.
            
            
               2.1.4.Registreringsenhed
            
         
         
            
               2.1.4.1.Det Fælles Forskningscenter (JRC) er registreringsenhed.
            
            
               2.1.4.2.Registreringsenheden er ansvarlig for at verificere den betroede kurers identitet samt for registrering og godkendelse af anmodningerne om udstedelse, tilbagekaldelse og fornyelse af digitale certifikater. 
            
            
               2.1.4.3.Registreringsenheden:
            
            
               (a)tildeler den nationale myndighed en unik identifikator
            
            
               (b)bekræfter den nationale myndigheds identitet, kontaktpunkter og betroede kurerer
            
            
               (c)kommunikerer med CEF Support om den nationale myndigheds ægthed, kontaktpunkter og betroede kurerer
            
            
               (d)underretter den nationale myndighed om godkendelse eller afvisning af certifikatet.
            
            
               2.1.5.Certificeringsenhed
            
            
               2.1.5.1.Certificeringsmyndigheden er ansvarlig for at stille den tekniske infrastruktur til anmodning, udstedelse og tilbagekaldelse af digitale certifikater til rådighed.
            
            
               2.1.5.2.Certificeringsenheden:
            
            
               (a)stiller den tekniske infrastruktur til nationale myndigheders certifikatanmodninger til rådighed
            
            
               (b)validerer eller afviser certifikatanmodninger
            
            
               (c)kommunikerer efter behov med registreringsenheden om verificering af identiteten på den anmodende organisation. 
            
            
               2.2.Udstedelse af certifikat 
            
            
               2.2.1.Udstedelsen af certifikater skal finde sted i henhold til følgende sekventielle trin, vist i figur 1:
            
            
               (a)Trin 1: Identifikation af betroet kurer 
            
            
               (b)Trin 2: Udarbejdelse af anmodning om certifikat
            
            
               (c)Trin 3: Registrering hos registreringsenheden
            
            
               (d)Trin 4: Generering af certifikat
            
            
               (e)Trin 5: Offentliggørelse af certifikat
            
         
         
            
               (f)Trin 6: Accept af certifikat.
            
            
               
                  
            
            
               Figur 1 - Workflow for udstedelse af certifikat
            
            
               2.2.2.Trin 1: Identifikation af betroet kurer
            
            
               Følgende proces gennemføres med henblik på identifikation af en betroet kurer:
            
            
               (a)Registreringsenheden sender kontaktpersonernes og de betroede kurerers identifikationsformular til den nationale myndighed
                  6
               . Formularen ledsages af en fuldmagt (PoA), som organisationen (AETR-myndigheden) underskriver.
            
            
               (b)Den nationale myndighed returnerer den udfyldte formular og underskrevne PoA til registreringsenheden.
            
            
               (c)Registreringsenheden bekræfter at have modtaget formularen, og at den er udfyldt.
            
            
               (d)Registreringsenheden sender en opdateret kopi af listen over kontaktpersoner og betroede kurerer til domæneejeren.
            
            
               2.2.3.Trin 2: Udarbejdelse af anmodning om certifikat
            
            
               2.2.3.1.Anmodningen og hentningen af certifikatet skal foretages på samme computer og med samme browser.
            
            
               2.2.3.2.Følgende proces gennemføres med henblik på udarbejdelse af en anmodning om certifikat:
            
            
               (a)Organisationen navigerer til brugerens web-interface for at anmode om certifikatet via følgende URL: 
               
                  https://sbca.telesec.de/sbca/ee/login/displayLogin.html?locale=en
               
               : og indtaster herefter brugernavnet "sbca/CEF_eDelivery.europa.eu" og adgangskoden "digit.333"
            
            
               
                  
            
            
               Figur 2
            
            
               (b)Organisationen klikker på "request" i panelets venstre side, og vælger "CEF_TACHOnet" i rullemenuen.
            
            
               
                  
            
            
               Figur 3
            
            
               (c)Organisationen udfylder formularen til anmodning om certifikat som vist i figur 4 med oplysningerne i tabel 3, og klikker på "Next (soft-PSE)" for at afslutte processen. 
            
            
               
                  
            
         
         
            
               Figur 4
               
            
                     
                        Felter til udfyldelse
                     
                  
                  
                     
                        Beskrivelse
                     
                  
               
                     
                        Land
                     
                  
                  
                     
                        C=landekode, certifikatindehaverens hjemsted, verificeret ved hjælp af et offentligt register 
                     
                     
                        Begrænsninger: 2 tegn, i henhold til ISO 3166-1-alpha-2, forskel på små og store bogstaver
                        Eksempler: DE, BE, NL, 
                     
                     
                        Særlige tilfælde: UK (for Det Forenede Kongerige), EL (for Grækenland)
                     
                  
               
                     
                        Organisation/Virksomhed (O)
                     
                  
                  
                     
                        O=navnet på certifikatindehaverens organisation
                     
                  
               
                     
                        Masterdomæne (OU1)
                     
                  
                  
                     
                        OU=CEF_eDelivery.europa.eu
                     
                  
               
                     
                        Ansvarsområde (OU2)
                     
                  
                  
                     
                        OU=CEF_TACHOnet
                     
                  
               
                     
                        Afdeling (OU3)
                     
                  
                  
                     
                        Obligatorisk værdi pr. "ANSVARSOMRÅDE"
                     
                     
                        Indholdet skal kontrolleres ved hjælp af en positivliste (hvidliste), når anmodningen om certifikatet er indsendt. Hvis informationen ikke er i overensstemmelse med listen, afvises anmodningen.
                     
                     
                        Format:
                        OU=<TYPE>-<GTC_NUMBER>
                     
                     
                        Hvis "<TYPE>" erstattes af AP_PROD: Adgangspunkt i produktionsomgivelser.
                     
                     
                        Og hvis <GTC_NUMBER> er GTC_OID-1.3.130.0.2018.xxxxxx, hvor Ares(2018)xxxxxx er GTC-nummeret for TACHOnet-projektet.
                     
                     
                        f.eks.:
                     
                     
                        AP_PROD-GTC_OID-1.3.130.0.2018.xxxxxx
                     
                  
               
                     
                        Fornavn (CN)
                     
                  
                  
                     
                        Skal være tomt
                     
                  
               
                     
                        Efternavn (CN)
                     
                  
                  
                     
                        Skal begynde med "GRP:", efterfulgt af et fællesnavn.
                     
                     
                        Format: 
                     
                     
                        CN=GRP:<AREA OF RESPONSIBILITY>_<TYPE>_<COUNTRY CODE>_<UNIQUE IDENTIFIER>
                     
                     
                        f.eks.: 
                        GRP:CEF_TACHOnet_AP_PROD_BE_001
                     
                  
               
                     
                        E-mail
                     
                  
                  
                     
                        E=
                        
                           CEF-EDELIVERY-SUPPORT@ec.europa.eu
                        
                     
                  
               
                     
                        E-mail 1 (SAN)
                     
                  
                  
                     
                        Skal være tomt
                     
                  
               
                     
                        E-mail 2 (SAN)
                     
                  
                  
                     
                        Skal være tomt
                     
                  
               
                     
                        E-mail 3 (SAN)
                     
                  
                  
                     
                        Skal være tomt
                     
                  
               
                     
                        Adresse
                     
                  
                  
                     
                        Skal være tomt
                     
                  
               
                     
                        Gade
                     
                  
                  
                     
                        Skal være den officielle adresse for certifikatindehaverens organisation. (Anvendes til fuldmagten.)
                     
                  
               
                     
                        Husnr.
                     
                  
                  
                     
                        Skal være den officielle adresse for certifikatindehaverens organisation. (Anvendes til fuldmagten.)
                     
                  
               
                     
                        Postnummer
                     
                  
                  
                     
                        Skal være den officielle adresse for certifikatindehaverens organisation. (Anvendes til fuldmagten.)
                     
                     
                        Bemærk: Hvis postnummeret ikke er femcifret, efterlades feltet til postnummer tomt, og postnummeret anføres i feltet for by.
                     
                  
               
                     
                        By
                     
                  
                  
                     
                        Skal være den officielle adresse for certifikatindehaverens organisation. (Anvendes til fuldmagten.)
                     
                     
                        Bemærk: Hvis postnummeret ikke er femcifret, efterlades feltet til postnummer tomt, og postnummeret anføres i feltet for by.
                     
                  
               
                     
                        Telefonnr.
                     
                  
                  
                     
                        Skal være tomt
                     
                  
               
                     
                        Identifikationsdata
                     
                  
                  
                     
                        E-mailadressen skal være den samme som den, der anvendes til registrering af den unikke identifikator.
                           +
                           Skal være navnet på den person, der repræsenterer organisationen. (Anvendes til fuldmagten)
                     
                     
                        + Virksomhedsregisternr. (kun obligatorisk for private virksomheder)
                     
                     
                        Registreret ved retten i (kun påkrævet for tyske og østrigske private virksomheder)
                     
                  
               
                     
                        Adgangskode til tilbagekaldelse
                     
                  
                  
                     
                        Obligatorisk felt valgt af den anmodende bruger
                     
                  
               
                     
                        Gentagelse af adgangskode til tilbagekaldelse
                     
                  
                  
                     
                        Gentagelse af obligatorisk felt valgt af den anmodende bruger
                     
                  
               
               Tabel 3. Indførelse af oplysninger i alle påkrævede felter
            
            
               (d)Den valgte nøglelængde skal være 2048 (High Grade). 
            
            
               
                  
            
            
               Figur 5
            
            
               (e)Organisationen skal registrere referencenummeret, der skal opgives ved afhentning af certifikatet.
            
            
               
                  
            
            
               Figur 6
            
            
               (f)CEF Support Team tjekker for nye anmodninger om certifikater og verificerer, om oplysningerne i certifikatanmodningen er gyldige, dvs. om de følger konventionen for navngivning i tillæg 5.1.
            
            
               (g)CEF Support Team verificerer, at oplysningerne i anmodningen er i et gyldigt format.
            
            
               (h)Viser tjekket i punkt 5 eller 6 ovenfor, at kravene ikke er opfyldt, sender CEF Support Team en e-mail til den e-mailadresse, der er anført under "Identifikationsoplysninger" i anmodningsformularen, med domæneejeren i cc, hvor organisationen anmodes om at påbegynde processen på ny. Den afviste certifikatanmodning annulleres.
            
            
               (i)CEF Support Team sender en e-mail til registreringsenheden om anmodningens gyldighed. E-mailen skal omfatte:
            
            
               (1)organisationens navn, som er anført i feltet "Organisation (O)" i certifikatanmodningen.
            
            
               (2)certifikatoplysningerne, herunder navnet på det adgangspunkt, som certifikatet skal udstedes til, og som er anført i feltet "Efternavn (CN)" i certifikatanmodningen.
            
            
               (3)certifikatets referencenummer
            
            
               (4)organisationens adresse, e-mailadresse og navnet på den person, der repræsenterer den.
            
            
               
                  
            
            
               Figur 7 – Certifikatanmodningsproces 
            
            
               2.2.4.Trin 3: Registrering hos registreringsenhed (certifikatgodkendelse)
            
         
         
            
               2.2.4.1.Den betroede kurer eller kontaktpunktet træffer via e-mail aftale med registreringsenheden om identifikation af den betroede kurer, som derefter giver personligt fremmøde.
            
            
               2.2.4.2.Organisationen udarbejder dokumentationspakken bestående af:
            
            
               (a)den udfyldte og underskrevne fuldmagt
            
            
               (b)en kopi af gyldigt pas tilhørende den betroede kurer, der giver personligt fremmøde. Kopien skal være underskrevet af et af organisationens kontaktpunkter identificeret i trin 1.
            
            
               (c)en udskrift af certifikatanmodningen underskrevet af et af organisationens kontaktpunkter.
            
            
               2.2.4.3.Registreringsenheden tager imod den betroede kurer, efter at dennes identitet er screenet i bygningens reception. Registreringsenheden gennemfører registreringen af certifikatanmodningen ved personligt fremmøde ved at:
            
            
               (a)identificere den betroede kurer
            
            
               (b)verificere den betroede kurers fysiske fremtræden i forhold til det pas, den betroede kurer forelægger
            
            
               (c)verificere gyldigheden af det pas, den betroede kurer forelægger
            
            
               (d)verificere det for gyldigt erklærede pas, som den betroede kurer forelægger, i forhold til kopien af det gyldige pas tilhørende den betroede kurer, som er underskrevet af et af organisationens identificerede kontaktpunkter. Underskriften bekræftes i forhold til den originale "identifikationsformular for betroede kurerer og kontaktpunkter"
            
            
               (e)verificere den udfyldte og underskrevne fuldmagt
            
            
               (f)verificere udskriften af certifikatanmodningen og dens underskrift i forhold til den originale "identifikationsformular for betroede kurerer og kontaktpunkter"
            
            
               (g)ringe til underskriverens kontaktpunkt for at dobbelttjekke den betroede kurers identitet samt indholdet af certifikatanmodningen.
            
            
               2.2.4.4.Registreringsenheden bekræfter over for CEF Support Team, at den nationale myndighed er bemyndiget til at varetage driften af de komponenter, for hvilke den anmoder om certifikater, og at registreringsprocessen med personligt fremmøde var vellykket. Bekræftelsen sendes med krypteret e-mail ved brug af et "CommiSign"-certifikat, og der vedhæftes en scannet kopi af den bekræftede dokumentpakke fra det personlige fremmøde samt af registreringsenhedens underskrevne procestjekliste.
            
            
               2.2.4.5.Hvis registreringsenheden bekræfter anmodningens gyldighed, fortsætter processen som fastlagt i 2.2.4.6 og 2.2.4.7. I modsat fald afvises det at udstede et certifikat, hvorefter organisationen informeres. 
            
            
               2.2.4.6.CEF Support Team godkender certifikatanmodningen og underretter registreringsenheden om, at certifikatet er godkendt. 
            
            
               2.2.4.7.Registreringsenheden underretter organisationen om, at certifikatet kan hentes via brugerportalen. 
            
            
               
                  
            
            
               Figur 8 – Godkendelse af certifikat
            
            
               2.2.5.Trin 4: Generering af certifikat
            
         
         
            
               Certifikatet genereres, når certifikatanmodningen er godkendt.
            
            
               2.2.6.Trin 5: Offentliggørelse og hentning af certifikat
            
            
               2.2.6.1.Når certifikatanmodningen er blevet godkendt, henter registreringsenheden certifikatet og overdrager en kopi til den betroede kurer.
            
            
               2.2.6.2.Organisationen modtager underretningen fra registreringsenheden om, at certifikaterne kan hentes.
            
            
               2.2.6.3.Organisationen navigerer til brugerportalen på 
               
                  https://sbca.telesec.de/sbca/ee/login/displayLogin.html?locale=en
               
                og logger ind med brugernavnet "sbca/CEF_eDelivery.europa.eu" og adgangskoden "digit.333". 
            
            
               
                  
            
            
               Figur 9
            
            
               2.2.6.4.Organisationen klikker på "fetch" i venstre side og angiver det referencenummer, der blev registreret i certifikatanmodningsprocessen.
            
            
               
                  
            
            
               Figur 10
            
            
               2.2.6.5.Organisationen installerer certifikaterne ved at klikke på knappen "Install".
            
            
               
                  
            
            
               Figur 11
            
            
               2.2.6.6.Certifikatet installeres på adgangspunktet. Da dette er implementeringsspecifikt, skal organisationen kontakte sit adgangspunkt for at få beskrivelsen af denne proces.
            
            
               2.2.6.7.Certifikatet installeres på adgangspunktet ved at følge nedenstående trin:
            
            
               (a)eksport af den private nøgle og certifikatet
            
            
               (b)oprettelse af keystore og truststore
            
            
               (c)installation af keystore og truststore på adgangspunktet.
            
            
               
                  
            
            
               Figur 12 – Hentning af certifikat
            
         
         
            
               3.Proces for tilbagekaldelse af certifikat
            
            
               3.1.Organisationen indsender en anmodning om tilbagekaldelse via brugerwebportalen.
            
            
               3.2.CEF Support Team gennemfører tilbagekaldelsen af certifikatet.
            
            
               
                  
            
            
               Figur 13 – Tilbagekaldelse af certifikat
            
            
               4.Almindelige betingelser for CEF PKI-tjenesten
            
            
               4.1.Baggrund
            
            
               I sin egenskab af løsningsleverandør af eDelivery-modulet i Connecting Europe-faciliteten stiller DIGIT en PKI-tjeneste
                  7
                ("CEF PKI-tjeneste") til rådighed for de kontraherende parter i AETR-overenskomsten. CEF PKI-tjenesten skal anvendes af nationale myndigheder ("slutbrugere"), der deltager i TACHOnet.
            
            
               DIGIT er PKI-indehaver i TeleSec Shared-Business-CA-løsningen ("SBCA"), hvis drift varetages i Trust Center under koncernenheden T-Systems International GmbH ("T-Systems"
                  8
               ). DIGIT fungerer som hovedregistrator for SBCA's "CEF_eDelivery.europa.eu"-domæne. I denne egenskab opretter DIGIT underdomæner til "CEF_eDelivery.europa.eu"-domænet for hvert af de projekter, der benytter CEF PKI-tjenesten. 
            
            
               Dette dokument indeholder de nærmere betingelser for TACHOnet-underdomænet. DIGIT fungerer som underregistrator for dette underdomæne. I denne egenskab udsteder, tilbagekalder og fornyer DIGIT dette projekts certifikater.
            
            
               4.2.Ansvarsfraskrivelse
            
            
               Kommissionen er ikke ansvarlig for certifikatets indhold; ansvaret er alene certifikatindehaverens. Det er certifikatindehaverens ansvar at kontrollere certifikatindholdets nøjagtighed.
            
            
               Kommissionen er ikke ansvarlig for, hvordan certifikatindehaveren som tredjeparts juridisk enhed uden for Kommissionen bruger certifikatet.
            
            
               Hensigten med denne erklæring om ansvarsfraskrivelse er hverken at begrænse Kommissionens ansvar på en måde, der strider mod eventuelle krav ifølge gældende national ret eller at udelukke Kommissionens ansvar i tilfælde, hvor ansvar ikke kan udelukkes ifølge national ret.
            
            
               4.3.Tilladt/Ikke-tilladt anvendelse af certifikater
            
            
               4.3.1.Tilladt anvendelse af certifikater
            
            
               Når et certifikat er udstedt, anvender certifikatindehaveren
                  9
                udelukkende certifikatet i forbindelse med TACHOnet. I den forbindelse kan certifikatet anvendes til at:
            
            
               ·bekræfte datas oprindelse
            
            
               ·kryptere data
            
            
               ·sikre påvisning af integritetsbrud på data.
            
         
         
            
               4.3.2.Ikke-tilladt anvendelse af certifikater
            
            
               Enhver anvendelse, der ikke er udtrykkeligt godkendt som en af certifikatets tilladte anvendelsesmuligheder, er forbudt.
            
            
               4.4.Certifikatindehaverens yderligere forpligtelser
            
            
               SBCA's nærmere betingelser er defineret af T-Systems i SBCA-tjenestens certificeringspolitik (CP)/certificeringspraksis (CPS)
                  10
               . Dette dokument omfatter sikkerhedsspecifikationer og retningslinjer vedrørende tekniske og organisatoriske aspekter og beskriver Trust Centre-operatørens aktiviteter i dennes egenskab af certificeringsenhed (CA) og registreringsenhed (RA) samt registreringsenhedens (RA) bemyndigede tredjepart.
            
            
               Kun enheder, der er bemyndiget til at deltage i TACHOnet, kan anmode om et certifikat.
            
            
               Med hensyn til accept af certifikat gælder punkt 4.4.1 i SBCA's certificeringspolitik og certificeringspraksis ("CP/CPS"), og derudover anses brugsvilkårene og bestemmelserne i nærværende dokument for at være accepteret af den organisation, som certifikatet er udstedt til ("O=") ved første anvendelse.
            
            
               Med hensyn til offentliggørelse af certifikatet gælder punkt 2.2 i SBCA CP/CPS.
            
            
               Alle certifikatejere skal opfylde følgende krav:
            
            
               (1)beskytte deres private nøgle mod uautoriseret brug
            
            
               (2)undgå at overdrage eller oplyse deres private nøgle til tredjeparter, også som repræsentanter
            
            
               (3)undgå fortsat brug af den private nøgle efter gyldighedsperiodens udløb eller certifikatets tilbagekaldelse, bortset fra med det formål at få vist krypterede data (f.eks. dekryptering af e-mails).
            
            
               (4)certifikatindehaveren er ansvarlig for at kopiere eller sende nøglen til slutenheden eller -enhederne.
            
            
               (5)certifikatindehaveren skal forpligte slutenheden/alle slutenheder til at overholde disse betingelser, herunder SBCA CP/CPS ved håndteringen af den private nøgle.
            
            
               (6)Certifikatindehaveren skal stille identifikation for de bemyndigede repræsentanter, som er bemyndiget til at anmode om tilbagekaldelse af certifikater udstedt til organisationen, til rådighed og i den forbindelse oplyse om de begivenheder, der har medført tilbagekaldelsen, og om adgangskoden til tilbagekaldelse.
            
            
               (7)for certifikater tilknyttet grupper af personer og funktioner og/eller juridiske personer, efter at en person har forladt gruppen af slutenheder (f.eks. ophør af ansættelsesforhold), skal certifikatindehaveren forebygge misbrug af den private nøgle ved at tilbagekalde certifikatet.
            
            
               (8)Certifikatindehaveren er ansvarlig for og skal anmode om tilbagekaldelse af certifikatet i de tilfælde, der er nævnt i punkt 4.9.1 i SBCA CP/CPS.
            
            
               Med hensyn til fornyelse eller "rekey" af certifikater gælder punkt 4.6 eller 4.7 i SBCA CP/CPS. 
            
            
               Med hensyn til ændring af certifikater gælder punkt 4.8 i SBCA CP/CPS.
            
            
               Med hensyn til tilbagekaldelse af certifikater gælder punkt 4.9 i SBCA CP/CPS.
            
            
               5.Identifikationsformular for kontaktpersoner og betroede kurerer (eksempel)
            
         
         
            
                     
                        Jeg, [navn og adresse på organisationens repræsentant], erklærer, at nedenstående oplysninger er til brug i forbindelse med anmodning om, generering af og hentning af PKI-certifikater til TACHOnet-adgangspunkter til understøttelse af fortroligheden, integriteten og afviseligheden af TACHOnet-meddelelser:
                     
                     
                        Oplysninger om kontaktperson:
                     
                     
                     
                        Oplysninger om betroet kurer:
                     
                     
                     
                        Sted og dato samt organisationens stempel eller segl:
                     
                     
                        Den bemyndigede repræsentants underskrift:
                     
                     
                  
               
               6.Dokumenter
            
            
               6.1.Individuel fuldmagt (eksempel)
            
            
               Et eksempel på en individuel fuldmagt, som skal underskrives og fremlægges af den betroede kurer under registreringen hos RAO ved personligt fremmøde, kan findes her:
            
            
               
                  
            
            
               6.2.Udskrift af anmodning om certifikat (eksempel)
            
            
               Et eksempel på en udskrift af en anmodning om certifikat, som skal underskrives og fremlægges af den betroede kurer under registreringen hos RAO ved personligt fremmøde, kan findes her:
            
            
               7.Glossar
            
            
               De centrale termer, der er anvendt i dette undertillæg, er defineret i afsnittet CEF Definitions på CEF Digital Single Web Portal: 
            
            
               
                  https://ec.europa.eu/cefdigital/wiki/display/CEFDIGITAL/CEF+Definitions
               
            
            
               De centrale akronymer, der er anvendt i denne Component Offering Description, er defineret i CEF Glossary på CEF Digital Single Web Portal: 
            
            
               
                  https://ec.europa.eu/cefdigital/wiki/pages/viewpage.action?spaceKey=CEFDIGITAL&title=CEF+Glossary
               
            
         
         
            
                  
                     (1)
                  
                        En PKI (Public Key Infrastructure) er en række roller, politikker, procedurer og systemer, der er nødvendige for at oprette, administrere, distribuere og
                        tilbagekalde digitale certifikater.
               
               
                  
                     (2)
                  
                        Identificeret ved attributværdien "O=" i det udstedte certifikats Subject Distinguished Name.
               
               
                  
                     (3)
                  
                        
                  https://en.wikipedia.org/wiki/Public_key_infrastructure.
               
               
                  
                     (4)
                  
                        Den nyeste version af CP og CPS kan downloades på 
                  https://www.telesec.de/en/sbca-en/support/download-area/
                  . 
               
               
                  
                     (5)
                  
                        En fuldmagt er et juridisk dokument, med hvilket organisationen bemyndiger Kommissionen, repræsenteret ved den identificerede officielle ansvarlige for CEF PKI-tjenesten til at anmode T-Systems International GmbH's TeleSec Shared Business CA om at generere et certifikat på dennes vegne. Se også punkt 6.
               
               
                  
                     (6)
                  
                        Se punkt 5
               
               
                  
                     (7)
                  
                        En PKI (Public Key Infrastructure) er en række roller, politikker, procedurer og systemer, der er nødvendige for at oprette, administrere, distribuere og
                        tilbagekalde digitale certifikater.
               
               
                  
                     (8)
                  
                        Den betroede rolle, som Trust Center-operatøren (der er placeret i T-Systems Trust Center) har, omfatter også at varetage opgaven som intern registreringsenhed.
               
               
                  
                     (9)
                  
                        Identificeret ved attributværdien "O=" i det udstedte certifikats Subject Distinguished Name.
               
               
                  
                     (10)
                  
                        Den nyeste version af T-Systems SBCA CP/CPS kan findes på 
                  https://www.telesec.de/en/sbca-en/support/download-area/
                  .